ROMÂNIA 
JUDETUL SUCEAVA 
MUNICIPIUL CÂMPULUNG MOLDOVENESC 
	PRIMAR 	. 
Nr. _____  din ______ 
REFERAT DE APROBARE 
la proiectul de hotărâre cu privire la acordarea titlului de 
"Cetăţean de onoare al municipiului Câmpulung Moldovenesc" 
domnului Ciumasu Radu 
, 
Conform prevederilor art. 129 alin. (13) din Ordonanţa de Urgenţă nr. 57/2019 
privind Codul administrativ, cu modificările şi completările ulterioare, Consiliul Local 
poate conferii persoanelor fizice române sau străine cu merite deosebite titlul de 
cetăţean de onoare al comunei, oraşului sau municipiului, în baza unui regulament 
propriu. Prin Hotărârea Consiliului Local nr. 70/2008, completată prin Hotărârea 
Consiliului Local nr. 59/2011 a fost aprobat regulamentul pentru stabilirea criteriilor şi 
a procedurilor de conferire şi retragere a titlului de "Cetăţean de onoare" al 
municipiului Câmpulung Moldovenesc. 
Domnul Radu Ciumaşu s-a născut în comuna Horleşti, judeţul Iaşi, la data de 22 
aprilie 1969. A absolvit Liceul Militar Mihai Viteazu din Alba Iulia în 1987 urmând 
apoi doi ani cursurile Şcolii Militare de Ofiţeri, arma topografie, fiind nevoit să se 
retragă, în ultimul an, din motive medicale. 
A absolvit Facultatea de Geografie din cadrul Universităţii Alexandru Ioan 
Cuza în anul 1995. În luna iunie a aceluiaşi an o delegaţie a Liceului Militar din 
Câmpulung Moldovenesc, valorificând principiul şcolilor reprezentative, a sosit cu 
misiune în Copou pentru a identifica patru profesori valabili: de limba română, 
franceză, informatică şi geografie. 
Astfel, Radu Ciumaşu devine profesor al Colegiului Militar Ştefan Cel Mare 
Câmpulung Moldovenesc şi cu un real har pedagocic, a reuşit să impună geografia 
drept o cale de cunoaştere unanim recunoscută printre disciplinele care se predau la 
acest liceu. De atunci au trecut 25 de ani. 
S-a remarcat în mod deosebit printr-o eficienţă impresionantă în pregătirea 
elevilor pentru olimpiada de geografie. 
Primele rezultate au apărut chiar din anul de debut, 1995 - 1996, două premii 
judeţene şi o calificare la faza naţională, graţie unui nivel autoimpus destul de 
complex sub aspect metodic, ştiinţific dar şi afectiv. 

Acest ritm a fost continuat, perfecţionat şi eficientizat, devenind un fel de 
rutină olimpică, astfel încât tol timpul în băncile Colegiului Militar din Câmpulung 
Moldovenesc a existat cel puţin un elev calificat la faza naţională. a olimpiadei de 
geografic. În total s-au adunat până În prezent 35 calificări soldate cu 7 premii, 13 
menţiuni şi 5 premii speciale. 
Adăugăm la acestea 4 calificări la faza naţională a olimpiadei interdisciplinare 
"Ştiinţele Pământului" şi două. medalii de aur obţinute la faza internaţională a 
olimpiadei de geograf-ie (Beijing 2017, Belgrad 2018). 
Prin activitatea dumnealui s-a impus în elita profesorilor de geografic din 
România, fapt dublat şi de o atitudine etică exemplară. 
Este autorul a mai multor articole originale în publicaţiile didactice şi de 
specialitate, precum şi coautorul a patru ghiduri metodologice de evaluare la geografie. 
În anul 2018, în semn de deosebită apreciere pentru profesionalismul dovedit 
în îndeplinirea cu succes a misiunilor specifice Ministerului Apărării Naţionale, i-a 
fost conferit gradul de Cavaler al Ordinului Naţional "Serviciul Credincios". 
În anul 2019 a obtinut locul 1 la Gala "Omul Anului" în cadrul Fortelor 
	, 	, 
Terestre ale Armatei Române - sectiunea învătământ. 
	, 	, 
A obţinut Medalia de Onoare a Forţelor Terestre, Emblema de merit în 
serviciul Armatei României - clasa a III-a. 
A fost numit Profesorul Anului în Colegiul Militar "Ştefan Cel Mare" trei ani la 
rând 2017,2018,2019. 
Deţine mai multe diplome de excelenţă date de Consiliul Judeţean Suceava, 
Statul Major al Forţelor Terestre, Statul Major al Apărării. 
În semn de recunoştinţă pentru conduita sa profesională şi socială propun 
conferirea titlului de cetăţean de onoare al municipiului Câmpulung Moldovenesc. 
Cu aceste argumente supun aprobării Consiliului Local acest proiect de hotărâre. 

				   PRIMAR,

				Negură Mihăiță